duende en alsoe besorghen dat de voirs lijsbetten dairaf gheen
achterdeel en come Met condicien dat marie die nichte es der vors
yden die inde selve stove overlang gediend heeft aldaer sall
bliven woenen en dienen den voirs termijn duende op dat henr
gelieft op gewoenliken loon sonder wederseggen der vors lijsbetten
en dat haer ende den anden maerten ald allet drinckgelt
dat hen gegeven sall worden volgen sall sonder dat de selve
lijsbeth dair inne gericht sall zijn It en sall de voirs lijsbeth
inde voirs stove in henren cost gheene oveerbae vrouwen
noch oic oneerbair geselscap moegen houden Dair over de
nagebuen ald souden konnen gecroenen sonder argelist voirt
sall de selve lijsbeth de voirs stove toesluyten alst gheenen
tijt en es te stoven Ende want de voirs yde der voirscr
lijsbetten int aencomen der voirs hueringhen gelevert heeft xxxii
bedden met den saergien coetsen slaeplaken omslaghe ende andn
toebehoirten van becken ketels en andssins tsamen gescat bijde
geswoiren schatters van loeven op hondert en vi gripen
te xl plc tstuck gelijc de voirs lijsbeth dat bekindt heeft
en te vreden was Soe es vorwerde en heeft gelooft de selve
lijsbeth dat zij die in sulkerweerden tot henren afscheiden
der selver yden wederom leven sal En oft zij beter waen
bijden voirs schatters geschatt worden dat sal henre de vors
yde opleggen ende betalen It want de voirs lijsbeth der
voirs yden in manien van vesticheid der hueringhen ende
schattinghen voirs in henren handen gestelt heeft xxv rinsch
gulden inder weerden voirs alsoe de selve lijsbeth te xx
stuvs tstuck iii plc den stuver alsoe yde bekindt heeft en
voirt st jansmisse naistcomen dair toe noch der selv yden
in henren handen noch setten sall xxv gelike rijnsch gul
inder weerden voirs alssoe de selve lijsbeth met desen brieve
gelooft heeft alsdan te doen Soe es vorwerde inden gevalle
oft de voirs lijsbeth haer weken gelijc voirs es niet en hielde
noch en betaelde ende zij in gebreke wae dat de voirs yde aen
de selve peninghe henr gebreck sal moegen vercoempen ende
nemen wairt oic alsoe dat ten afscheiden vander hueringhen
de voirs haeflike goede arger bevouden worden bijden geswore
schatts als voe gescatt dat zij dat oic aende selve peninghe
sal moegen verhalen Voert es ondersproken tuschen de
voirs ptien wairt dat de voirs yde der selver lijsbetten
als zij vander vors stoven en goeden scheiden sal henr de
voirs peninghe alsdan niet en restigueerde afgetogen tghene